《次韵和李太白感秋》
宋代·李纲

秋风从西来，敲我庭下竹。夜凉月窥樽，清光如可掬。

风月岂故人，万里慰愁独。披衣从之游，更欲邀共宿。

泠然洗我心，耿耿安用卜。三十八年非，庶以不远复。

俯仰天地间，平生皆可覆。一醉梦还家，黄粱犹未熟。

作者简介：李纲（1083年－1140年2月5日），北宋末、南宋初抗金名臣，民族英雄。字伯纪，号梁溪先生，祖籍福建邵武，祖父一代迁居江苏无锡。李纲能诗文，写有不少爱国篇章。亦能词，其咏史之作，形象鲜明生动，风格沉雄劲健。著有《梁溪先生文集》、《靖康传信录》、《梁溪词》。